Budokwai

Turun Budokwai on suomalainen kamppailulajeja edustava urheiluseura. Lajivalikoimaan kuuluu nykyisin Taekwondo ja Karate ja se on Suomen vanhin rekisteröity budoseura. 

 Budokwain historia 

 Budokwain Karate 
Karatejaoston tyylisuunta on Wadō-ryū ja pääohjaaja Mika Rantamäki (3. dan).  Karate on Budokwain nykyisistä lajeista ollut seurassa pisimpään, vuodesta 1972. 

 Karate-väkeä erkani emoseurasta 
Vuonna 1976 Ilpo Jalamo erosi Budokwain karatejaoksesta. Jalamo perusti oman seuran ja dojon, Shaolinin, joka on yhä Turun aktiivisimpia seuroja.

Vuonna 1979 Rolf Koivumäki erosi Budokwain karatejaoksesta. Koivumäki ja Jalamo perustivat oman karateseura Sankukain.

 Budokwain judo 
 Judokai perustettiin 
Vuonna 1981 Mikko Seppälä erkani Budokwaista ja perustaa Judoseura Judokain, johon Budokwain judojaos yhdistyi vuonna 1999 ja seuran judojaosto lakkautettiin.

 Budokwai aikido 
Aikido rantautui Suomeen vuonna 1970, jolloin Ruotsissa asuva japanilainen aikido-opettaja Toshikazu Ichimura-sensei 6. dan piti ensimmäisen aikidonäytöksen Turun työväenopistolla. Opettajan toi Suomeen Ruotsissa harjoitellut suomalainen Trygve Forssten.Laaksonen 2009, s. 14–25.

Aikidotoiminta virisi Nummen koululla Turun Akateemisen Judoseuran harjoituksissa heti Ichimura-sensein vierailunäytöksen jälkeen jo kesällä 1970. Mukana olivat silloin mm. Kai Pelkonen ja Esa Virtanen. Keväällä 1971 Ichimura-sensein ruotsalainen oppilas Bertil Andersson kävi pitämässä ensimmäisen aikidokurssin Turun Akateemisen Judoseuran judokoille. . 

Kun Budokwai ry perustettiin helmikuussa 1972, alkoi seurassa judon ja karaten lisäksi myös aikidotoiminta. Yksi Budokwain perustajajäsen Kai Pelkonen muutti Kuopioon 1972 ja aloitti aikido-opetuksen siellä aluksi Kuopion judoseuraan perustamassaan aikidojaostossa. Vuonna 1980 hän oli mukana perustamassa Kuopion Aikidoseura Tenchikania ja toimi alussa sen puheenjohtajana. Ichimura-sensei vieraili opettamassa aikidoa Suomessa aina vuoden 1986 joulukuuhun saakka, jolloin hän vetäytyi aikidon opettamisesta ja palasi Japaniin.

Budokwaissa aikidotoimintaa ohjasivat mm. ensimmäisellä peruskurssilla mukana ollut Esa Virtanen. Muita ”vanhemman polven” aikidopioneereja olivat Hannu Strömmer, joka myöhemmin muutti Helsinkiin. Muita 1970- ja 1980-luvun tärkeitä turkulaisia vaikuttajia olivat Veikko Pöyhönen, Pertti Akkanen, Pentti Ruuskanen ja Maiju Louko.

Budokwai ry:n aikidojaosto toimi Ichimura-sensein leirien aktiivisena järjestäjänä. Myös normaali seuratoiminta oli hyvin vilkasta. Budokwai aikido järjesti harjoituksia aluksi koulujen voimistelusaleissa, niihin lukeutuivat Nummen koulu, Martin koulu, Sepänkadun sali ja Kupittaan koulu, sekä myöhemmin kaupungin judosalissa Sorsatiellä aina 1990-luvun alkuun saakka. 

 Turku Aikikai perustettiin 
Petteri Silenius erkani Budokwaista vuonna 1991 ja perusti Turku Aikikain, johon suurin osa Budokwain aikidokista siirtyy vuonna 1993. Budokwain aikidojaos kuitenkin säilyi, joskin aiempaa pienempänä.

 Budokwai Taekwondo 
Vuonna 1990 Korealainen taekwondo tuli uutena Budokwaihin lajiksi ja edustaa World Taekwondo-tyyliä. Turkuun perustettiin Turku Taekwondo Team, johon liittyi budokwaista pääasiassa lajin aktiivikilpailijoita. Osa Taekwondon kilpailijoista erkani Budokwaista perustaen uuden seuran Turku Taekwondo Teamin, joka yhdistyi takaisin Budokwaihin vuonna 2000.	

Budokwai Taekwondo on Suomen suurimpia Taekwondo-seuroja. Budokwain jäsenistä suuri osa harrastaa Taekwondoa.  	

Budokwai Taekwondon tiloissa toimi 2013-2023 myös Suomen Taekwondoliiton Valmennuskeskus jonka tehtävänä oli valmentaa Suomen Taekwondoharrastajien huippua.  Valmennuskeskuksen päävalmentajana toimi Jarkko Mäkinen (7. dan) joka oli myös Budokwai Taekwondon pääohjaaja vuodesta 1995.  Mäkinen menehtyi sairauteen vuonna 2025, jonka jälkeen World Taekwondon päämaja Kukkiwon korotti hänen vyöarvonsa postyymisti 8. daniin.  	

 Lähteet 


 Viitteet 

 Aiheesta muualla 
 Budokwain kotisivut
 Budokwain historian eri vaiheita

Luokka:Suomalaiset budoseurat
Luokka:Turkulaiset urheiluseurat